Emma Hagerup

Emma Hagerup (født 7. oktober 1812 i Flekkefjord, død 19. mars 1885) var en norsk forfatter og oversetter.

Familie 
Emma Hagerup var datter av Caspar Peter Hagerup (1777–1840) som var by- og rådstueskriver i Kalundborg, senere sorenskriver i Flekkefjord. Moren var Ulrikke Eleonore Steffens (1775-1852), søster av filosofen Henrik Steffens (1773–1845). Hun var søster av kontreadmiral og statsråd Henrik Steffens Hagerup (1806-1859) og pedagog og forfatter Augusta Hagerup (1812–1885).

Liv og virke 
Emma Hagerup utga i 1856 fortellingen Tantens Testamente – en original novelle. Omtrent på samme tid innledet hun et omfattende litterært samarbeid med søsteren Augusta Hagerup. De opererte under signaturen E. A. Hagerup, og oversatte fortellinger og romaner for barn og voksne til norsk fra engelsk og tysk. Sammen skrev de også barnefortellingen Præriens hvite Ganger, som først ble publisert i tidsskriftet Børnenes Blad i 1872. Denne ble først utgitt i bokform i 1921. Emma Hagerup skrev selv flere fortellinger som ble publisert i Børnenes Blad og For Ungdommen under signaturen E. H.

Bibliografi 
 1856: Tantens Testamente – en original novelle, Malling, Christiania
 1921: E. A. Hagerup (Emma og Augusta Hagerup): Præriens hvite Ganger, Kristiania. (Først utgitt i Børnenes Blad i 1872)

Fortellinger publisert i tidsskrifter 
 1872: Fangen, i Børnenes Blad, nr. 17
 1873: Det gamle Hus, i Børnenes Blad, b. 26
 1873: Nei, aldrig glemmer jeg Tulla, i Børnenes Blad, b. 26
 1873: Hvad Bedstemoder fortalte, i Børnenes Blad, b. 26
 1873: Kusine Hilda, i For Ungdommen, b. 29
 1874: Fra mine Børneaar, i Børnenes Blad, b. 27
 1874: Den uvelkomne Gjæst, i Børnenes Blad, b. 27
 1875: Skatten, i For Ungdommen, b. 29, nr. 5
 1875: Et eventyr fra Sommerferierne, av E. A. H. (sammen med Augusta Hagerup), i For Ungdommen, b. 30, nr. 16
 1876: Børstad-Jentungen, i For Ungdommen, b. 32, nr. 16
 1877: Solsorten, i For Ungdommen, b. 33, nr. 1
 1877: Den gamle Landevei, i For Ungdommen, b. 34
 1877: Tulla paa Reise,  i For Ungdommen, b. 34, nr. 13
 1879: En aften ved Thebordet, i For Ungdommen, b. 37
 1879: Harriet, i For Ungdommen, b. 38

Referanser

Kilder 
 

Norske forfattere
Norske barnebokforfattere
Personer fra Flekkefjord kommune